2022 10 31
LT
Europos Sąjungos oficialusis leidinys
L 282/719 1 PRIEDAS
Jeigu pateikta nuoroda į šį priedą, muito žemės ūkio sudedamoji dalis (EA), taip pat, tam tikrais atvejais, papildomas muitas cukrui (AD S/Z) arba papildomas muitas miltams (AD F/M) turi būti nustatomas pagal atitinkamo produkto: — pieno riebalų, — pieno baltymų, — Sacharozės / invertuotojo cukraus /izogliukozės, — krakmolo kiekį.
Atitinkamą papildomą šioms prekėms nustatytą kodą galima sužinoti iš toliau pateiktos 1 lentelės.
Apskaičiuojant sacharozės / invertuotojo cukraus / izogliukozės kiekį siekiant nustatyti teisingą atitinkamoms subpozicijoms taikomą muito žemės ūkio sudedamąją dalį, kai sacharozė arba gliukozė nedeklaruojama ir (arba) nenustatoma esanti prekėse, į skaičiavimą įtrauktinas kiekis, nurodytas 1 lentelės (3) išnašoje, yra sacharoze išreikštas fruktozės kiekis.
Prekėms taikoma muito žemės ūkio sudedamoji dalis (nurodoma eurais 100 kg neto masės) yra nustatyta 2 lentelės 2 skiltyje.
2 lentelės 3 skiltyje nurodytas papildomas muitas cukrui („AD S/Z“) (nurodoma eurais 100 kg neto masės) netaikomas visiškai, nebent tarifo sąraše prie simbolio „AD S/Z“ pateikta nuoroda į 1 priedą; 4 skiltyje nustatytas papildomas muitas miltams („AD F/M“) (nurodoma eurais 100 kg neto masės) netaikomas visiškai, nebent tarifo sąraše prie simbolio „AD F/M“ pateikta nuoroda į 1 priedą.